
Invitasjon til trening og foredrag 
med landslagsspillerne 
Elise Thorsnes og Ingvild Isaksen
onsdag 7.november!

Som en av 37 Eat Move Sleep ambassadørklubber i Norge, er vi i Lommedalen så heldige å få besøk av våre landslagsspillere.

Sammen med vårt J05-lag  skal de vise i praksis hvordan man på en god måte organiserer og gjennomfører treninger ute på feltet. Denne treningen starter kl 18 på LKG øvre.

I tillegg skal de holde et foredrag du heller ikke bør gå glipp av. Det blir krydret med jentenes erfaringer i fotballen, og ikke minst om viktigheten av et sunt og godt kosthold, god søvn og nok fysisk aktivitet. Foredraget starter kl 19:30 i klubblokalet i Lommedalshallen.

Ingvild og Elise har mange års erfaringer fra landslaget, så de vet definitivt hva de snakker om. Her blir det mye å lære, enten du er trener for små eller store, debutanter eller ringrever!

Bli med på laget

At det er nettopp vi i Lommedalen som får besøk er ikke en tilfeldighet.
Vi er som en av 37 klubber i Norge valgt ut som Eat Move Sleep Ambassadører i 2018. 
Oppgaven vår er å inspirere og spre kunnskap om viktigheten av mat, mosjon og søvn innad i egen klubb, men også til foreldre, støttespiller og nærmiljø. 


Program:
· Trening kl. 18:00
· Foredrag kl. 19:30-20:30

Sted: Lommedalen kunstgress og klubblokalet i Lommedalshallen



Med vennlig hilsen,

Lommedalen FYA



Mer informasjon om Eat Move Sleep finner du på eatmovsleep.no
Der kan du også bli kjent med idrettsfruktordningen til BAMA, som gir alle klubber som er medlem av Norges Idrettsforbund muligheter til å kjøpe frukt og grønt med 60% rabatt.

